b'\n_START_ARTICLE_\nMurchison (meteorit)\n_START_PARAGRAPH_\nMeteorit Murchison je meteorit iz skupine CM2 ogljikovih hondritov. Na povr\xc5\xa1ino Zemlje je padel 28. septembra 1969 v bli\xc5\xbeini vasi Murchison v dr\xc5\xbeavi Viktorija v Avstraliji. Nabrali so skupno ve\xc4\x8d kot 100 kg razli\xc4\x8dnih kosov meteorita.\n_START_SECTION_\nOrganske snovi v meteoritu\n_START_PARAGRAPH_\nMeteorit Mirchison vsebuje navadne aminikisline kot so glicin, alanin in glutaminska kislina. Razen tega pa \xc5\xa1e neobi\xc4\x8dajne kot so izovalin in pseudoleucin.  Za\xc4\x8detna poro\xc4\x8dila so trdila, da so aminokisline racemne (vsebujejo enako koli\xc4\x8dino levo- in desnosu\xc4\x8dnih molekul), kar bi pomenilo, da je njihov izvor zunajzemeljski. Izlo\xc4\x8dili so me\xc5\xa1anico alkanov, ki je bila podobna kot tista, ki so jo dobili z Miller-Ureyevim poskusom. Obi\xc4\x8dajno se serin in treonin smatrata kot zemeljsko onesna\xc5\xbeenje, v vzorcih pa ju niso na\xc5\xa1li. Raziskovalci so tudi ugotovili, da nekatere aminokisline ka\xc5\xbeejo na enantiomerni prese\xc5\xbeek. Pri tem so bile nekatere aminokisline neracemi\xc4\x8dne, druge pa racemi\xc4\x8dne _NEWLINE_Homohiralnost (molekule ka\xc5\xbeejo samo eno obliko hiralnosti, to je samo levosu\xc4\x8dnih aminokislin in desnosu\xc4\x8dnih molekul sladkorjev) je lastnost, ki se ka\xc5\xbee samo v biolo\xc5\xa1kem svetu. Leta 1997 so dokazali, da so posamezni enantiomeri bogatej\xc5\xa1i z du\xc5\xa1ikovim izotopom \xc2\xb9\xe2\x81\xb5N v primerjavi z zemeljskimi._NEWLINE_Leta 2001 so \xc5\xa1tevilo organskih snovi, ki so jih na\xc5\xa1li v meteoritu, raz\xc5\xa1irili \xc5\xa1e na poliole (alkoholi, ki vsebujejo ve\xc4\x8d hidroksilnih skupin OH). Vse te ugotovitve so mo\xc4\x8dno razdelile raziskovalce. Nekateri so prepri\xc4\x8dani, da so organske snovi nastale zunaj Zemlje, drugi pa trdijo obratno, da je bil meteorit onesna\xc5\xbeen z organskimi snovmi zemeljskega izvora. Podatki, ki jih dajo raziskave so v resnici zelo dvoumni.'